
E L Ő T E R J E S Z T É S
Balatonvilágos Község Önkormányzata Képviselő-testületének

2025. júliusi soron kívüli, nyílt ülésére 

Tárgy: Területhasználati kérelem a 295/1 hrsz.-ú önkormányzati ingatlanra gyümölcs árusítás céljából
Előterjesztő: Takács Károly polgármester 

Előkészítette: Siófoki Közös Önkormányzati Hivatal Balatonvilágosi Kirendeltsége
Tisztelt Képviselő-testület!
Vida Imre magánszemélyként kérelmet nyújtott be Balatonvilágos Község Önkormányzata tulajdonában álló 295/1 hrsz-ú ingatlanon 5 m2 nagyságú területrész használatának biztosítására 2025. július 15. napjától 2025. augusztus 31. napjáig terjedő időszakra, gyümölcs árusítás céljából. Személyes elmondása alapján az egyéni vállalkozását abban az esetben indítja el, ha megkapja a területet. (Kérelem az előterjesztés melléklete.)
Kérelmezőt tájékoztattuk, hogy a nyári ülésszünet és a két esetleges soron kívüli ülés bizonytalan időpontja miatt a területet legkorábban 2025. július hónap végén tudja átvenni a képviselő-testület pozitív döntése esetén. 
A közterület használat díja „strand” esetében a közterületek használatáról és rendjéről szóló 10/2016. (VI. 28.) önkormányzati rendeletünk (továbbiakban: Rendelet) 1. melléklet 14. pontja értelmében egyedileg kerül megállapításra azzal, hogy nem lehet kevesebb a tevékenység, használat jellege szerint a melléklet 1-13. pontjai szerinti díjtételeknél.

Jelen esetben a Rendelet 1. melléklet 13. pontban „Idény jellegű árusítás” meghatározott 300 Ft/nap/m2+áfa területhasználati díj alapján kalkulált díj 2025. július 28. napjától 
2025. augusztus 31. napjáig: 35 nap x 5 m2 x 300 Ft= 52.500,- Ft + 14.175,- Ft áfa, 
összesen bruttó 66.675,- Ft. 

A fentiek alapján javasolom a képviselő-testületnek, hogy Vida Imre magánszemély részére a Balatonvilágos 295/1 hrsz-ú ingatlan területéből 5 m2 nagyságú területrész használatát ne biztosítsa gyümölcs árusítás céljára a vállalkozás megindítása hiányában.

Kérem a képviselő-testületet az előterjesztés megvitatására, az alábbi határozati javaslat elfogadására.
Balatonvilágos, 2025. július

 




Takács Károly 









  polgármester

Határozati javaslat
Balatonvilágos Község Önkormányzata Képviselő-testülete megtárgyalta a „Vida Imre területhasználati kérelme” tárgyú előterjesztést, és az alábbi határozatot hozza:

A Képviselő-testület Vida Imre magánszemély részére nem engedélyezi a Balatonvilágos 295/1 hrsz-ú ingatlan területéből 5 m2 nagyságú területrész használatát gyümölcs árusítás céljára. 
A képviselő-testület felkéri a polgármestert a döntésről való tájékoztatásra kérelmező részére. 

Felelős: Takács Károly polgármester

Határidő: 2025. augusztus 6.

